bieter
Store norske leksikon,Biologi,Dyreriket,Ryggstrengdyr,Virveldyr,Fugler,Råkefugler,Bieterfamilien,Merops
Bieter er en fugleart i familien bietere. Av 28 bieterarter er dette den eneste som hekker i Europa.
Beskrivelse Bieteren er 25–29 cm stor, omtrent like stor som en trost, med et langt, buet nebb en og fargerik fjærdrakt som er blågrønn, gul, brun og svart. Hann og hunn er like. Næring Bieteren er spesialist på å fange flyvende insekter. Den sitter gjerne i et tre. Når den ser et insekt, gjør den et raskt utfall og griper den. Så flyr den tilbake til sitteposten og slår insektet hardt flere ganger mot kvisten for å drepe den. Ofte tar den store insekter som øyenstikkere. Under pardannelsen fanger hannen insekter som den gir til hunnen i bryllupsgave. Som belønning får han pare seg med hunnen. Formering Bietere hekker gjerne i i kolonier. Den bygger reir i huler i bakken, i grustak eller ved elvebredder. Reirtunnelen kan være over 1 meter lang. Hunnen legger legger 4–7 hvite egg som ruges av begge kjønn i 20 dager. Utbredelse og forekomst Bieteren hekker i Sør-Europa, Nord-Afrika og Sørvest-Asia, i tillegg til at det er en liten forekomst i Sør-Afrika. I Norge er den sjelden trekkgjest. Den ses gjerne på forsommeren når varme, sørlige vinder bringer den nordover. Den har vært observert over hele landet, også så langt nord som Finnmark. Siden 1899 til og med 2020 er den rapportert 187 ganger i Norge, ifølge nettportalen Artsobservasjoner.I Sverige har den hekket noen få ganger, blant annet på Öland. Les mer i Store norske leksikon Bietere Eksterne lenker BirdID: Faktaside om bieter